— Калі чалавек замест штодзённага аднаразовага стакана для кавы будзе карыстацца звычайным кубачкам, колькасць непатрэбнага смецця ўжо зменшыцца. А калі чалавек у сваім памкненні будзе не адзін, то добры ўплыў на экалогію значна павялічыцца. Ад нашых учынкаў залежыць якасць жыцця як сёння, так і ў будучыні, — лічыць Алеся Смяховіч. — Мы імкнёмся данесці думку, што калі чалавек можа змяніць нешта, каб дапамагчы навакольнаму асяроддзю, зрабіць гэта — яго абавязак.